open-index/open-wikipedia-markdown huggingface dataset:
Hollywood Walk of Fame

duimnael|220px|Sterre op die Hollywood Walk of Fame.

Die **Hollywood Walk of Fame** bestaan uit meer as 2&nbsp;500 vyfpuntige sterre uit terrazzo en koper in die sypaadjies van 15 straatblokke van Hollywood Boulevard en drie blokke van Vine Street in Hollywood, Kalifornië. Die sterre is permanente openbare monumente vir prestasies in die vermaakbedryf en bevat die name van akteurs, musikante, regisseurs, vervaardigers, musiek- en teatergroepe, fiktiewe karakters ens. Die administrasie van die Walk of Fame word behartig deur die Hollywoodse kamer van koophandel en in stand gehou deur die Hollywood Historic Trust. Dit is ’n gewilde toeriste-attraksie – dit het in 2003 sowat 10&nbsp;miljoen besoekers gelok.

Lêer:hwof joanne woodward.jpg|Die ster van Joanne Woodward was een van die eerstes.
Lêer:hwof sandra bullock.jpg|Die ster van Sandra Bullock.
Lêer:chth arnold schwarzenegger.jpg|Arnold Schwarzenegger se hand- en voetafdrukke by die TCL Chinese Theatre.
Lêer:HollywoodWalkOfFameMoonAtHollywoodAndVine.jpg|Die ruimtevaarders van Apollo 11 se name is op vier identiese "maanvormige sterre".

## Beskrywing 
Die Walk of Fame loop 2,1&nbsp;km van oos na wes aan Hollywood Boulevard, plus 0,7&nbsp;km van noord na suid aan Vine Street.

Daar is sowat 2&nbsp;518 sterre, 1,8&nbsp;meter uit mekaar. Dit is koraalpienk vyfpuntige sterre van terrazzo met ’n koperrand op ’n houtskoolkleurige terrazzo-agtergrond. In die boonste deel staan die vereerde persoon se naam in koperletters en in die onderste helfte is ’n ronde koperembleem wat aandui op watter terrein die persoon vereer is. Daar is vyf kategorieë:

Altesaam 47% van die sterre is toegeken in die rolprentkategorie, 24% in televisie, 17% in radio/klank, 10% in radio en minder as 2% in teater. Sowat 20 nuwe sterre word elke jaar bygevoeg. en die ruimtevaarders van Apollo 11 (Neil Armstrong, Buzz Aldrin en Michael Collins) se sterre is vier identiese grys sirkels op ’n koraalpienk agtergrond met hul name, die datum van die maanlanding ("7/20/69") en die woorde "Apollo XI" in koper. Boaan die sirkels is die televisie-embleem.

By die nabygeleë TCL Chinese teater is ook talle sementteëls waar beroemdes sedert die 1920's hul hand- en voetafdrukke in die nat sement vaslê met ’n persoonlike boodskap en hul handtekening daarby.

## Sien ook 
* Lys van sterre op die Hollywood Walk of Fame

## Verwysings 
## Eksterne skakels 
* Amptelike webtuiste
* Hollywood Star Walk: LA Times – ’n interaktiewe kaart

* 15px Hierdie artikel is vertaal uit die Engelse Wikipedia
Tigerair

**Tiger Airways Singapore Pte Ltd**, wat as **Tigerair** handel gedryf het, was 'n laekosteredery met sy hoofkwartier in Singapoer. Dit het vlugte aangebied na plaaslike bestemmings in Suidoos-Asië, Australië, China en Indië vanaf sy belangrikste basis by Lughawe Singapoer Changi.

Sy hoofkantoor was in die Honeywell-gebou in Changi, Singapoer, en was 'n volfiliaal van Tiger Airways Holdings.

Tigerair het die CAPA "Laekostelugredery van die Jaar"-toekenning in 2006 en 2010 ontvang.

## Samesmelting met Scoot 
Op 4 November 2016 het die moedermaatskappy van Tigerair, Singapore Airlines 'n samesmelting van Tigerair en Scoot aangekondig met Tigerair wat in die Scoot-handelsmerk opgeneem sou word. Dit het beide lugdienste in staat stel om sinergieë in tariefkoste en inkomste te bewerkstellig en onder dieselfde lugoperateursertifikaat of AOC te funksioneer.

Tigerair het amptelik met Scoot saamgesmelt en op 25 Julie 2017 onder die Scoot-handelsmerk begin opereer, terwyl die handelsmerkverandering die gesamentlike onderneming van Tigerair Australia en Tigerair Taiwan ongeskonde sou laat as Tigerair Australia wat 100% deur Virgin Australia besit word (Virgin Australia behou die Tigerair-naam en verkry die handelsmerkregte vir Tigerair om na sommige internasionale bestemmings vanaf Australië te werk), terwyl Tigerair Taiwan medebesit is deur China Airlines (80%) en sy filiaal Mandarin Airlines (10%) (met Tigerair wat 10% hou).

## Vloot 
Ten tye van sy samsmelting met Scoot op 25 Julie 2017 het die vloot van Tigerair bestaan uit:
* 2 Airbus A319-100
* 21 Airbus A320-200

## Verwysings
Valuair

**Valuair** (Chinees: 惠 旅 航空) is 'n laekostelugredery wat in Singapoer gebaseer is. Dit is in 2004 geloods, met aanvanklike vlugte na Bangkok en Hongkong. 

Dit onderskei homself van ander laekosterederye omrede dit fieterjasies aanbied soos 'n bagasietoelaag van meer as 20 kg, etes tydens die vlugte, vooraftoekenning van sitplekke, en 'n 32 duim sitplekafstand. Die redery is in 2005 verkry deur Jetstar Asia Airways, tog is die Valuair-merk behou vir Jetstar Asia se geskeduleerde dienste aan die groot stede van Indonesië.

Die suidwesvleuel van Vlak 3 in Terminaal 1 op Singapoer Changi Lughawe huisves die lugredery se hoofkantoor.

## Bestemmings 
[duimnael|'n Valuair Airbus A320 by [Singapoer Changi Lughawe se Terminaal 1]]

Valuair bied tans vlugte van sy basis in Singapoer na Jakarta, Denpasar en Surabaya, met Bangkok as 'n kodedeel saam met Jetstar Asia Airways. Sedert sy samesmelting met Jetstar Asia, het die lugredery sy vlugte na Perth, Hongkong, Xiamen, Chengdu en Bangkok beëindig, as deel van die konsolidasieproses tussen die twee rederye.

Hierdie lys toon alle huidige en voormalige bestemmings, insluitende die stad bedien, die land, die lughawe, en die begin- en die eindjaar van die diens.

## Jetstar Asia Airways vloot 
Teen Januarie 2014 het Jetstar Asia oor die volgende vliegtuie beskik:	

## Aanboordverversings 
Passasiers kan aanboord voedsel en drankies by die vlugkelners koop. Op vlugte van Valuair, mag passasiers slegs voedsel en drankies nuttig wat hulle aanboord gekoop het, tensy die passasier(s) spesiale dieetbehoeftes het. Voor die samesmelting was maaltye en drankies ingereken by die vliegkaartjie se prys.

## Verwysings
Emmy

duimnael|200px|Die TV-vervaardiger en  Bradley Bell in 2010 met sy Emmys vir *The Bold and the Beautiful*.

’n **Emmy** is ’n Amerikaanse prys wat toegeken word vir uitnemendheid in die televisiebedryf en is soortgelyk aan Oscars (rolprentbedryf), Tonys (teater) en Grammys (musiek).

Omdat Emmys toegeken word aan mense in verskillende sektore van die televisiebedryf, word verskeie toekenningsaande elke jaar gehou. Die twee seremonies wat die meeste internasionale aandag trek, is die toekenning van die Primetime en die Daytime Emmys. Ander gewilde seremonies is vir sportprogramme, nuus en dokumentêre, sake- en finansiële nuus, en tegnologieprestasies in televisie. Streekseremonies word op verskillende tye deur Amerika aangebied vir uitnemendheid in streekstelevisie. Daar is ook internasionale Emmys wat toegeken word vir programme wat aanvanklik buite Amerika uitgesaai is.

Drie aparte maar verwante organisasies bied die Emmys aan: die Academy of Television Arts & Sciences (ATAS), die National Academy of Television Arts and Sciences (NATAS) en die International Academy of Television Arts and Sciences (IATAS). Elk is verantwoordelik vir ’n spesifieke stel Emmy-seremonies.

## Beeldjie en naam
Die Emmy-beeldjie, wat ’n vrou met vlerke uitbeeld wat ’n atoom vashou, is deur die televisie-ingenieur Louis McManus ontwerp. Hy het sy vrou as model gebruik. Die vlerke verteenwoordig die muse van kuns en die atoom die elektron van wetenskap na aanleiding van die naam "Academy of Arts and Sciences".

Toe op ’n naam vir die toekenning besluit moes word, is "Ike" eers oorweeg. Dit was die bynaam van die eerste videokamerabuis, die ikonoskoop. Dit was egter ook die bynaam van die WO2-held en toekomstige Amerikaanse president Dwight D. Eisenhower en die lede van die akademie het iets unieks gesoek. Die derde president van die akademie, Harry Lubcke, het toe die naam "Immy" voorgestel, ’n naam wat algameen gebruik is vir die beeldortikonbuis wat in die vroeë televisiekameras gebruik is.

;Daytime Emmys
Dié seremonie word gewoonlik in Junie gehou en beloon uitnemendheid in dag-TV. Lede van NATAS stem vir die wenners van die Daytime Emmys. Vir die dramakategorieë is daar ’n bykomende stemronde, waar een of twee akteurs van elke program gekies en vir die finale benoeming oorweeg word.

;Sports Emmys
Die Sports Emmy word toegeken vir uitnemendheid in sportprogramme. Dit word op ’n Maandagaand in die lente in New York gehou, gewoonlik in die laaste twee weke van April of die eerste week in Mei. Stempanele doen die stemwerk en dit word deur NATAS beheer. 

;News and Documentary Emmys
Dié pryse word elke herfs toegeken vir uitnemendheid in nuusprogramme en dokumentêre. NATAS het stempanele wat vir die wenners stem. 

Ander Emmys sluit in dié vir televisie-ingenieurswerk, streekprogramme en internasionale programme. 

## Verwysings 
## Eksterne skakels 
*  ATAS se amptelike Emmy-webwerf
*  NATAS se amptelike Emmy-webwerf 
*  IATAS se amptelike Emmy-webwerf
*15px Hierdie artikel is vertaal uit die Engelse Wikipedia
Mormoonse Tabernakelkoor

Die **Mormoonse Tabernakelkoor**, soms **MoTab** genoem, is ’n Amerikaanse vrywilligerkoor met 360 lede. Dit is deel van die Kerk van Jesus Christus van die Heiliges van die Laaste Dae (LDS) en het al verskeie Grammys en Emmys gewen.

## Beskrywing 
Die koor, wat al deur president Ronald Reagan "Amerika se Koor" genoem is, bestaan uit vrywillgers van die LDS; sommige woon naby die Mormoonse Tabernakel in Salt Lake City, Utah, maar ander reis ver vir kooroefeninge en die koor se weeklikse televisie- en radio-uitsending. Koorlede word nie betaal nie en hulle moet hul eie reiskoste dek. Baie van hulle is egpare, en sommige families sing al geslagte lank in die koor.

Die koor is in Augustus 1847 gestig, ’n maand nadat Mormoonse pioniers in die Salt Lake-vallei gaan woon het. Sedert 15 Julie 1929 het die koor ’n weeklikse radio-uitsending (later ook op TV gebeeldsend), *Music and the Spoken Word*, wat een van die oudste aaneenlopende radioprogramme in die wêreld is. Aan die einde van die koor se 4&nbsp;165ste direkte radio-uitsending op 12 Julie 2009 het die aanbieder van die program, Lloyd D. Newell, bekend gemaak die program is 80 jaar oud. Dit word sedert die vroeë 1960's ook wêreldwyd op TV uitgesaai.

Die koor word gewoonlik begelei deur ’n orkes, die tabernakel se orrel of soms albei. Met die voltooiing van die Kerk se konferensiesentrum reg langs die tabernakel is daar nou sale beskikbaar vir kooroptredes.

Die minimum ouderdom vir deelname is onlangs van 30 verlaag tot 25. Lede mag net 20 jaar in die koor sing, of hoogstens tot op 60. So kry nuwe mense meer dikwels kans om lid te word. Daar is ook ’n beperking op die afstand wat die koorlede van die tabernakel af mag woon om hul veiligheid te verseker.

## Verwysings 
## Eksterne skakels 
* "Mormons on a Mission", artikel deur Kirk Johnson, *New York Times*
* Amptelike webtuiste
Grammy

’n **Grammy** (oorspronklik **Gramophone Award**) is ’n prys van die *Amerikaanse National Academy of Recording Arts and Sciences* (NARAS) vir uitnemendendheid in die musiekbedryf. Op die jaarlikse toekenningsaand tree vooraanstaande musikante op. Dit is die musiekbedryf se weergawe van ander pryse soos die Emmys (televisie), Tonys (teater) en Oscars (rolprentbedryf).

Die 1ste jaarlikse Grammy-toekenningsaand het plaasgevind op 4 Mei 1959 en pryse is toegeken vir uitnemende werk in 1958. Sedert 2012 is die kategorieë aangepas. Die 61ste Grammy-toekenningsaand is op 10 Februarie 2019 in die Staples Center in Los Angeles, Kalifornië, gehou.

## Geskiedenis 
Die Grammys het in die 1950's hul oorsprong in die Hollywood Walk of Fame-projek gehad. Terwyl musiekbeamptes wat vir die Walk of Fame-komitee gekies is, ’n lys saamgestel het van belangrike musikante wat vir ’n ster kwalifiseer, het hulle besef daar is baie leiers in die bedryf wat nooit ’n ster sal kry nie. Hulle het besluit om ’n musiekprys soortgelyk aan die Oscars en Emmys te skep. Dit was die begin van die National Academy of Recording Arts and Sciences.

Nadat die besluit geneem is, moes ’n naam gekies word. Een voorstel was "Eddie", ter ere van die uitvinder van die fonograaf, Thomas Edison. Hulle het eindelik besluit op ’n naam ter ere van Emile Berliner, die uitvinder van die grammofoon, vir die prys vir 1958.

Die eerste toekenningsaand is op 4 Mei 1959 tegelyk op twee verskillende plekke gehou – die Beverly Hilton Hotel in Beverly Hills, Kalifornië, en die Park Sheraton Hotel in die stad New York. Altesaam 28 Grammys is toegeken. Die getal pryse het oor die jare gewissel en toegeneem namate kategorieë bygevoeg en verwyder is – daar was in ’n stadium meer as 100. Die tweede toekenningsaand, wat ook in 1959 gehou is, is die eerste seremonie wat op televisie uitgesaai is, maar dit is in 1971 die eerste keer regstreeks uitgesaai.

## Die trofee 
Die vergulde trofees, wat ’n goue grammofoon uitbeeld, word met die hand deur Billings Artworks in Colorado gemaak. Die oorspronklike beeldjie is in 1990 herontwerp en die tradisionele sagte lood is met ’n harder allooi vervang wat nie so maklik beskadig raak nie. Billings het ’n sinkallooi, grammium, ontwerp wat as ’n handelsmerk geregistreer is.

Die trofee, met die ontvanger se naam daarop, is eers ná die seremonie beskikbaar; vir die oorhandiging word elke jaar dieselfde replikas gebruik.

## Verwysings 
## Eksterne skakels 
*  Amptelike webtuiste
* 
* 15px Hierdie artikel is vertaal uit die Engelse Wikipedia
Gys Hofmeyr

**Gysbert Reitz (Gys) Hofmeyr** (Riversdal, 12 Februarie 1871 – Lakeside, 12 Maart 1943) was 'n Suid-Afrikaanse staatsamptenaar en die eerste administrateur van Suidwes-Afrika.

[duimnael|links|Gys Hofmeyr en sy vrou, Ydie, op die stoep van [Welgemeend saam met hul kinders. Voor: Harold. Agter: Roland, Magda, Jack, Reitz en Nel.]]
Gys Reitz was die vyfde van die 10 kinders uit die huwelik op 11 Julie 1859 op Riversdal van Jan Hendrik Hofmeyr (Kaapstad, 29 September 1835 – Riversdal, 24 September 1923), 'n boer en veldkornet van die distrik Riversdal, en Christina Jacoba van Zyl (18 Julie 1838 – Riversdal, 13 November 1921). Gys Hofmeyr is op 7 Augustus 1895 op Oudtshoorn met Ydie Louis Dankwertz Nel getroud. Sy is op 19 Maart 1872 op Somerset-Oos gebore en oorlede op 14 Desember 1943 in Kaapstad. Ses kinders is uit dié huwelik gebore. Die oudste, Harold Osmond Hofmeyr, 'n mediese spesialis van Kaapstad, se oudste kind, Babeta, is op 28 September 1946 in Kaapstad getroud met Johan Hendrik Wicht, gebiedsbevelvoerder van die weermag op Saldanha en eienaar van die Wicht-familieplaas aan Saldanhabaai waarop die buurt Blouwaterbaai uitgelê is.

Hofmeyr het hom as 19-jarige in 1890 by die Kaapse staatsdiens as klerk in die lande-en-aktekantoor op King William’s Town aangesluit, maar is oorgeplaas na die regsafdeling en slaag die vereiste regseksamen in 1893 terwyl hy op Oudtshoorn werksaam was. Ná die inlywing van Betsjoeanaland in 1895 is hy oorgeplaas na Vryburg en Mafikeng ten einde die administrasie eenvormig met die Kaapkolonie s'n te maak.

In 1897 het hy privaat sekretaris van dr. T. te Water, koloniale sekretaris in die kabinet van W.P. Schreiner, geword. Ná die eeuwending is hy aangestel as registrateur van die spesiale tribunale vir die verhoor van Kaapse rebelle. In 1904 word hy waarnemende klerk van die Kaapse Wetgewende Vergadering, in 1907 klerk van die Wetgewende Vergadering van Transvaal en in 1910 klerk van die Uniale Volksraad.

Hy was Transvaalse sekretaris tydens die Nasionale Konvensie in 1909. Van 10 Oktober 1920 tot 31 Maart 1926 het hy die uitdagende amp as die eerste burgerlike administrateur van Suidwes-Afrika beklee. In dié tyd is dit onder meer aan hom opgedra om opstande deur inboorlingstamme te onderdruk. Hy het Suid-Afrika in 1924 in Genève, Switserland, verteenwoordig tydens die Kommissie vir Permanente Mandate van die Volkebond.

Gys Hofmeyr, soos hy bekendgestaan het, het uiteenlopende belangstellings gehad en terwyl hy diens gedoen het as klerk van die Kaapse Wetgewende Vergadering *Het Zuid-Afrikaansche Jaarboek* van 1905 tot 1907 uitgegee in samewerking met C.G. Murray.

## Sien ook 
* Lys van Goewerneurs van Suidwes-Afrika

## Bronne 
*  Brookes, Edgar H. in Potgieter, D.J. 1973. *Standard Encyclopaedia of Southern Africa*. Cape Town: Nasionale Opvoedkundige Uitgewery Ltd.
*   Hofmeyr, W. Lou(w); Hofmeyr, Nico J.; Hofmeyr, S.M.; Hofmeyr, George S.; Hofmeyr, Johannes W. (samestellers). 1987. ''Die Hofmeyrs: 'n Familiegeskiedenis''. Lynnwoodrif en Bloemfontein: Die Samestellers.
Scoot

[duimnael|Scoot [Boeing 777-200 styg op vanaf Narita Internasionale Lughawe.]]
**Scoot Pte Ltd** (IATA-kode: **TR**, ICAO: **TGW**) is 'n Singapoergebaseerde langafstand-laekostelugredery. Dit vlieg medium- en langafstandroetes vanuit Singapoer, aanvanklik na Australië en China, met Boeing 777 vliegtuie wat van sy moedermaatskappy, Singapore Airlines verkry is. Sy hoofkantoor is in Terminaal 1 op Singapoer Changi Lughawe in Changi.

## Verwysings
SilkAir

duimnael|links|220px|SilkAir se vlug- en kajuitbemanning
duimnael|regs|300px|SilkAir se ekonomiese klas
**SilkAir (Singapore) Private Limited** (Tamil: சில்க்ஏர்) (Sjinees: 勝 安 航空 Shèng'ān Hángkōng) is 'n lugredery met sy hoofkantoor in Airline House in Singapoer. Dit is 'n volfiliaal van Singapore Airlines en vlieg geskeduleerde passasiersdienste vanaf Singapoer na 46 stede in Suidoos-Asië, die Indiese subkontinent, China en Australië. As die plaaslike vleuel van Singapore Airlines, bedien dit die kortafstandbestemmings in die Singapore Airlines Group netwerk. In die jaar tot 31 Maart 2013 het die lugredery 3,3 miljoen passasiers vervoer en 'n bedryfswins van S$ 96&nbsp;700&nbsp;000 getoon, terwyl inkomste met 12.7% gestyg het tot S$ 846,0 miljoen.

## Vloot 
Die SilkAirvloot bestaan uit die volgende vliegtuie (soos op 30 November 2014):

## Verwysings
Edelweiss Air

**Edelweiss Air AG** is 'n Switserse lugredery wat bedryf word uit Zürich Lughawe. Die maatskappy se naam is afgelei van die Switserse amptelike nasionale blom, die "edelweiss", wat ook geverf is op die vliegtuie. Die lugredery is 'n volfiliaal van Swiss International Air Lines en die Lufthansagroep. Sy hoofkantoor is in die Edelweiss Air Bedryfsentrum op die eiendom van die Zürich Lughawe.

## Vloot 
In September 2014 het Edelweiss Air se vloot bestaan uit:

## Verwysings
Ian Player

Dr. **Ian Player** (15 Maart 1927 - 30 November 2014) was 'n Suid-Afrikaanse natuurbewaarder en die broer van die gholflegende Gary Player. Hy is bekend as die persoon wat die witrenosters in die 1950’s in KwaZulu-Natal van uitsterwing gered het. Player het op verskeie parkerade, insluitend SANParke, gedien. Hy het ook 'n aantal bewaringsorganisasies op die been gebring en 'n paar boeke geskryf.

Player was die eerste wenner van die Dusi-kanowedvaart in 1951. Agt deelnemers het hieraan deelgeneem. Slegs Player kon die Dusi binne 6 dae voltooi. Dit was ten spyte daarvan dat ‘n nagadder hom vroeër gebyt het. Die kano wat hy gebruik het was van hout en borduurgaas gemaak en het 30 kilogram geweeg. Dit het natuurlik al sy voorraad vir die tog ingesluit.

## Beknopte biografie 
Ian Cedric Audley Player is op 15 Maart 1927 in Johannesburg gebore. Hy is by die St. John's College opgevoed, waarna hy in die SAW se 6de Suid-Afrikaanse Pantserdivisie gedien het, wat van 1944 tot 1946 aan die Amerikaanse 5de Leër in Italië verbonde was.

Player het sy loopbaan as wildbewaarder in 1952 by die Natalse Parkeraad begin. Hier het hy hom op die bewaring van laaste suidelike witrenosters toegespits.

Hy het twee eredoktorsgrade ontvang:
* Eredoktor in die Filosofie, van die Universiteit van Natal (1984)
* Eredoktor in die Regte, van die Rhodes-universiteit (2003)

Hy is op 30 November 2014 na 'n kort siekbed in die Karkloof-vallei, KwaZulu-Natal oorlede. Hy laat sy vrou, Ann Player, twee seuns, Kenneth en Amyas, en een dogter, Jessica, agter.

## Werke 
Van die boeke wat hy geskryf het:
* *Men, Rivers and Canoes*, 1964, 
* *White Rhino Saga*, 1972, 
* *Big Game*, 1972, ASIN: B0007BO5E4
* *Man and the Wilderness*, 1986, ASIN: B0007BQ0FG
* *Zululand Wilderness: Shadow and Soul*, 1997, 

## Verwysings
Ryanair

**Ryanair** is 'n Ierse laekostelugredery. Die hoofkantoor is geleë in Swords, Dublin, Ierland, met twee primêre operasionele basisse by Dublinlughawe en Lughawe Londen-Stansted en 'n verdere 85 basisse op ander Europese lughawens. Ryanair was in 2018 die tweede grootste Europese lugredery volgens passasiersgetalle (139,2 miljoen). Slegs die Duitse Lufthansa-groep het met 142,3 miljoen meer passasiers vervoer.

Met meer as 1&nbsp;800 vlugte, wat daagliks onderneem word, vervoer Ryanair meer as 130 miljoen passasiers per jaar. In 2016 is meer as 200 bestemmings in 33 lande bedien. Italië was in die winter van 2017/18 die belangrikste mark vir Ryanair - 20,3 persent van alle passasiers het uit hierdie land gekom - nog voor die Verenigde Koninkryk en Spanje (met 17,4 persent elk).

Ryanair beperk hom tot een enkele vliegtuigtipe om koste te bespaar; die lugredery bedryf meer as 400 Boeing 737-800 vliegtuie, terwyl 'n verdere 300 bestel is. Bestellings sluit 115 Boeing 737- en 110 Boeing 737 MAX 200 in, met opsies vir 'n verdere 100 MAX 200. Ryanair beplan om sy vloot tot en met 2024 tot 585 vliegtuie te vergroot. Die aantal passasiers, wat jaarliks vervoer word, sal dan sowat 200 miljoen beloop.

Die lugredery word gekenmerk deur sy snelle uitbreiding, 'n gevolg van die deregulering van die lugvaartbedryf in Europa in 1997 en die sukses van sy laekostesakemodel. Ryanair se roetenetwerk bedien 28 lande in Europa asook Marokko. In die fiskale jaar 2017 was 88 persent van Ryanair se vlugte betyds.

## Verwysings
Coornhoop

duimnael|Coornhoop

**Coornhoop** (ook Koornhoop, Corenhoop, Coorenhoop) is 'n historiese 17de eeuse plaashuis.  Dit is geleë by Dixtonweg 2 in Observatory (Kaapstad). Tans huisves dit die *Centre for Conflict Resolution*.

## Geskiedenis 
In 1657 en 1658 het Jan van Riebeeck op die westelike oewer van die Liesbeek aan 14 Vryburgers grond gegee om met koring te boer. Om hulle oes teen strooptogte deur die Khoikhoi te beskerm is 'n ry fortjies en skure al langs die rivier gebou. In September 1657 is die skure by Coornhoop voltooi. Sou 'n aanval dreig, moes die vroue en kinders van die nabygeleë landerye daarin kom skuil. Na 4 jaar het die geboue by Coornhoop  in onbruik verval. 'n Hele reeks eienaars het die grond daarna onderverdeel en soms weer stukke gekonsolideer en die skure verbou tot woonhuis. Dit is tot een van die Kaapse Skiereiland se mooiste opstalle ontwikkel. In die 19de en 20ste eeu het die geboue verval en is een na  die ander gesloop.

## Argitektuur 
In 1961 het die Stigting Simon van der Stel die bouvalle gekoop en in 1964 ingrypend gerestoureer. Die endgewels van die oorblywende skure is van die holboltipe en dateer uit 1797.

## Duiwehok 
Agter twee rye van elk drie boë staan 'n unieke dubbelverdieping duiwehok. Dit verbind twee van die oorspronklike skure. Die vooraansig is 'n kenmerk van die Kaapse argitektuur. In 1966 is slegs hierdie duiwehok tot gedenkwaardigheid verklaar. In die William Fehr-versameling is daar 'n skets uit 1896 deur A.F. Truter van die duiwehok.

## W.P. Landbou-unie 
Op 24 Mei 1971 het die landbou-unie 'n inligtingsbord voor die gebou aangebring wat die name vermeld van die eerste 14 vryburgers wat hier by Coornhoop, De Hollantse Thuijn en Groenevelt gevestig is.

## Bibliografie 
* Fransen, Hans: A guide to the old buildings of the Cape. A survey of extant architecture from before c1910 in the area of Cape Town, Calvinia, Colesberg, Uitenhage. Johannesburg: Jonathan Ball, 2004. 
* Oberholster, J.J.: Die historiese monumente van Suid-Afrika. Kaapstad: Kultuurstigting Rembrandt van Rijn vir die Raad vir Nasionale Gedenkwaardighede, 1972. 
* Standard Encyclopaedia of Southern Africa, dele 4 en 6.
* van Bart, Martiens: Hoop vir De Coornhoop? Kultuurkroniek, Die Burger, 29 November 2003.
* www.ccr.org.za
Air Lituanica

**Air Lituanica** was 'n Litause lugredery wat sy hoofkwartier in Vilnius gehad het. Hier was ook sy hooflughawe geleë. Met sy klein vloot van vier vliegtuie het Air Lituanica passasierdienste na tien Europese bestemmings aangebied en daarna gestrewe om in 2015 Litaue se vlagdraer te word. Nog in dieselfde jaar was die lugredery egter genoodsaak om sy bedrywighede te staak. Op 8 Junie 2015 het die onderneming bankrot gespeel.

Weens die relatief klein nasionale mark en die land se randligging in Noordoos-Europa het Litaue, in teenstelling met sy twee Baltiese buurlande Letland en Estland, dit steeds moeilik gevind om 'n ekonomies lewensvatbare nasionale lugredery te vestig.

## Verwysings
TAP Air Portugal

Die lugredery **TAP Air Portugal**, gestig in 1945 as "Trans Portes Aereos Portugueses, SGPS, SA", algemeen bekend as **TAP**, is die vlagdraerredery van Portugal. TAP Air Portugal is 100% in staatsbesit en het sy hoofkantoor op die Portela Lughawe, Lissabon. Dit is 'n lid van die Star Alliance sedert 14 Maart 2005, dieselfde dag waarop die maatskappy sy 60ste verjaardag gevier het. Sy middelpunt in Lissabon is 'n belangrike Europese poort by die kruispad van Afrika, Suid-Amerika en Noord-Amerika.

Volgens die JACDEC-vliegtuigveiligheidsverslag word TAP Portugal as Wes-Europa se veiligste lugredery aangeslaan en die wêreld se vierde veiligste lugredery, slegs na Qantas, Finnair en Air New Zealand.

TAP se roetenetwerk bestaan uit 88 bestemmings in 38 lande wêreldwyd. TAP bedryf byna 2 000 weeklikse vlugte met 'n vloot van 61 Airbus vliegtuie, en 'n verdere 16 vliegtuie doen diens by die plaaslike filiaalredery, Portugalia Airlines.

In onlangse jare is TAP Portugal agtereenvolgens verkies as die wêreld se voorste lugdiens na Afrika en Suid-Amerika deur die *World Travel Awards* (WTA), beskou as die "Oscars" van die wêreldtoerisme-industrie.

## Verwysings
Bird se bad

duimnael|300px|Bird se bad

Nadat die Britte die beheer van die Kaap in 1806 oorgeneem het, is die suidelike 90&nbsp;ha van Kirstenbosch aan die koloniale sekretaris, kol. Christopher Bird, verkoop.  Op hierdie grond is 'n sterk fontein wat nou nog aanhoudend helder water lewer. Bird het hier 'n voëlvormige badjie laat bou waarin die water moes loop voordat dit na sy woonhuis gelei  is.  **Bird se bad** is een van die glanspunte van Kirstenbosch.
Enrico Fermi

**Enrico Fermi** (29 September 1901 – 28 November 1954) was 'n Italiaanse kernfisikus. Hy is in Rome gebore. Hy studeer aan die Universiteit van Pisa en word in 1924 aangestel as lektor in fisika aan die Universiteit van Florence. In 1926 aanvaar hy 'n pos as professor in Teoretiese Fisika aan die Universiteit van Rome. In 1938 word die Nobelprys vir fisika aan hom toegeken, hy verhuis na die VSA en aanvaar 'n lektorspos aan die Universiteit van Columbia. 

Met die aanvang van die Tweede Wêreldoorlog is hy aktief besig met kernenergieprojekte en in Februarie 1940 maak president Franklin D. Roosevelt VS$6 000 beskikbaar vir verdere navoring. Dit was die begin van die Manhattan-projek. Aan die einde van 1941 is die projek oorgeplaas na die Universitiet van Chicago. 

Op 2 Desember 1942 is die eerste beheerde en selfonderhoudende kettingreaksie suksesvol voltooi onder die beheer van Fermi. Dit was die eerste kernreaktor. Dit gee aanleiding tot verdere ontwikkeling en die eerste kernkragontploffing. Ná die oorlog aanvaar Fermi 'n pos as professor in Fisika aan die Universiteit van Chicago in 1946. Op 16 November 1954 ken die Amerikaanse Atoomenergiekorporasie 'n prys van $25&nbsp;000 aan hom toe uit erkenning vir sy werk op die gebied van kernfisika. Hy is op 28 November 1954 in Chicago oorlede.

## Verwysings 
## Bron 
* ''Collier's Encyclopedia'', Vol. 9 , bladsy 663. Crowell-Collier Educational Corporation. 1971

## Eksterne skakels 
*  
*  
*
Swiss International Air Lines

**Swiss International Air Lines AG** (IATA: **LX** – ICAO: **SWR**; Roepsein: **SWISS**) is die vlagdraerlugredery van Switserland wat geskeduleerde dienste bedryf in Europa en vlieg na Noord-Amerika, Suid-Amerika, Afrika en Asië. Sy belangrikste sentrum is Zürich Lughawe (ZRH). Die lugredery is gestig na die 2002-bankrotskap van Swissair, Switserland se voormalige vlagdraer.

**Swiss** is 'n lid van die Star Alliance. Dit is 'n filiaal van die Duitse lugrederygroep die Lufthansagroep, met sy hoofkwartier by Eurolughawe Basel-Mulhouse-Freiburg naby Basel, Switserland, en 'n kantoor op Zürich Lughawe in Kloten, Switserland. Die maatskappy se geregistreerde kantoor is in Basel.

Die lugredery gebruik die IATA-kode LX, wat dit van die Switserse plaaslike lugredery Crossair (Swissair se kode was SR) geërf het. Die ICAO-kode is SWR, van Swissair geërf (Crossair was CRX), ten einde internasionale vliegregte te behou.

## Verwysings
Thai Airways

**Thai Airways** (Thai: บริษัท การบินไทย จำกัด (มหาชน)) (IATA: **TG**, ICAO: **THA**) is die vlagdraerlugredery van Thailand. Die lugredery is in 1988 gestig en sy hoofkwartier is in Vibhavadi Rangsitweg, Chatuchakdistrik, Bangkok. Dit bedryf hoofsaaklik vlugte uit Suvarnabhumi Lughawe. THAI is 'n stigterslid van die Star Alliance. Die lugredery is die grootste aandeelhouer van die laekosteredery Nok Air met 'n 49%-belang, en begin met 'n plaaslike draer onder die naam Thai Smile in die middel van 2012 met behulp van nuwe Airbus A320 vliegtuie.

Van sy middelpunt by Suvarnabhumi Lughawe, vlieg THAI na 40 internasionale bestemmings met 'n vloot van 46 vliegtuie. Die lugredery was eens die operateur van twee van die wêreld se langste ononderbroke roetes tussen Bangkok en Los Angeles en New York Stad, maar as gevolg van hoë brandstofpryse, die onttrekking van vliegtuie, bagasiebeperkings en stygende kaartjiepryse, het die lugredery alle ononderbroke Amerikaanse vlugte in 2012 onbepaald gestaak. Sedert 2013 word dienste tussen Bangkok en Los Angeles gediens via die Incheon Internasionale Lughawe naby Seoel. THAI se roetenetwerk word oorheers deur vlugte na Europa, Oos-Asië, en Suid/Suidwes-Asië, maar die lugredery besoek ook O.R. Tambo Internasionale Lughawe in Johannesburg, Suid-Afrika en vyf stede in Oseanië. THAI was die eerste Asië-Stille Oseaan lugredery om die Londen-Heathrow Lughawe te bedien. Onder Asië-Stille Oseaan karweiers, het THAI een van die grootste passasiersbedrywighede in Europa.

## Fotogalery 

Thai Airways Airbus A300B4-622R HKT Prasertwit.jpg|'n Thai Airbus A300 styg op van Phuket Lughawe (2008).
01 Thai Airways HS-TNC.jpg|'n Airbus A340-600 in die huidige kleure, stryk neer op Auckland-lughawe.
ThaiA380FRA.JPG|'n Airbus A380 van THAI op Lughawe Frankfurt in 2013.

## Vloot 
In November 2022 het die Thai Airways-vloot bestaan uit:

## Verwysings
Air New Zealand

**Air New Zealand Limited** (IATA: **NZ**, ICAO: **ANZ**) is die nasionale lugredery en vlagdraer van Nieu-Seeland. Die redery is gebaseer in Auckland en bedryf geskeduleerde passasiersvlugte na en van 20 plaaslike en 32 internasionale bestemmings in 15 lande in Asië, Europa, Noord-Amerika en Oseanië. Die lugredery is 'n lid van die Star Alliance sedert 1999.

**Air New Zealand** het in 1940 as *Tasman Empire Airways Limited* (TEAL) ontstaan, 'n vlieënde bootmaatskappy wat vlugte tussen Nieu-Seeland en Australië (oor die Tasmansee) onderneem het. TEAL kom onder volle besit van die Nieu-Seelandse regering in 1965, en word herdoop na *Air New Zealand*. Die lugredery het hoofsaaklik internasionale roetes bedien tot 1978, toe die regering dit saamgesmelt het met die binnelands-georiënteerde *New Zealand National Airways Corporation* in 'n enkele lugredery onder die Air New Zealand-naam. 

Air New Zealand is grootliks geprivatiseer in 1989, maar het teruggekeer na meerderheidsregeringseienaarskap in 2001 ná 'n mislukte samesmelting met die Australiese karweier *Ansett Australia*. In 2008 het Air New Zealand 11,7 miljoen passasiers vervoer.
Montgomery

**Montgomery** kan verwys na:

## Persoonlikhede 
* as 'n voor- en familienaam bv. Percy Montgomery en Montgomery Clift.

## Nedersettings 
### Frankryk 
* Sainte-Foy-de-Montgommery, 'n munisipaliteit in die département Calvados, Normandië
* Saint-Germain-de-Montgommery, idem
* Colleville-Montgomery, idem

### Pakistan 
* Montgomery in Brits-Indië, die vroeëre naam van Sahiwal in Punjab
* Montgomery-distrik, 'n administratiewe distrik in die Lahore-streek van die vroeëre provinsie Punjab in Brits-Indië
** Montgomery Tahsil, 'n administratiewe onderafdeling van die Montgomery-distrik

### Verenigde Koninkryk 
* Montgomery, Powys in Wallis
** Montgomery-kanaal
* Montgomeryshire

### Verenigde State 
* Montgomery, Alabama
* Montgomery, Kalifornië
* Montgomery, Georgia
* Montgomery, Illinois
* Montgomery, Indiana
* Montgomery, Iowa
* Montgomery, Kentucky
* Montgomery, Louisiana
* Montgomery, Massachusetts
* Montgomery, Michigan
* Montgomery, Minnesota
* Montgomery, New York
* Montgomery, Ohio
* Montgomery, Pennsilvanië
* Montgomery, Tennessee
* Montgomery, Texas
* Montgomery, Vermont
* Montgomery, West Virginia
* Montgomery Creek, Kalifornië
* Montgomery Field, 'n lughawe in San Diego, Kalifornië
* Montgomery Street, 'n straat in San Francisco, Kalifornië
* Montgomery Village, Maryland
* Montgomery County – distrikte in vrskillende deelstate
* Montgomery Township

### Ander plekke 
* Montgomery Rocks op die Australiese eiland Tasmanië
* Montgomery-plein in die Belgiese hoofstad Brussel
* Montgomery, Calgary, 'n buurt in Calgary in die Kanadese provinsie Alberta

## Organisasies 
* Montgomery Elevator, 'n vroeëre vervaardiger van hysbakke wat deur KONE oorgeneem is
* Montgomery Motorcycles, 'n vroeëre Britse vervaardiger van motorfietse
* Montgomery Ward, 'n Amerikaanse afdelingswinkelketting
* Montgomery College, een van Maryland se gemeenskapskolleges

## Skepe 
* USS Montgomery, 'n reeks skepe van die Amerikaanse Vloot
* SS Richard Montgomery, 'n springstofbelaaide skip wat in 1944 in die Engelse Teemsmonding vergaan het en steeds gevare inhou
Montgomery, Alabama

**Montgomery** [mɒntˈɡʌməri] is die administratiewe hoofstad van die Amerikaanse deelstaat Alabama en die setel van die distrik Montgomery County. Die stad, wat na die Britse generaal Richard Montgomery (1738-1775) vernoem is en volgens die sensus van 2010 'n bevolking van 205&nbsp;764 gehad het, is in die hartland van die deelstaat aan die Alabamarivier geleë. Die metropolitaanse gebied van Montgomery is die vierde grootste in Alabama met 'n bevolking van 374&nbsp;536 in 2010.

## Geskiedenis 
duimnael|links|Die eerste Withuis van die Gekonfedereerde State
Montgomery het 'n belangrike rol in die geskiedenis van Alabama en die Verenigde State gespeel. Nadat dit as 'n grensnedersetting gestig is, het dit tot die sentrum van die sogenaamde Katoenkoninkryk ontwikkel en is later as administratiewe setel van die deelstaat Alabama asook die eerste regeringsetel van die Gekonfedereerde State aangewys. Die stad se reputasie as 'n sentrum van tegnologie en vooruitgang is in 1886 en 1887 met die invoering van die elektriese *Lightning Route*-tremstelsel en in 1910 met die stigting van 'n burgerlike lugvaartskool deur die Gebroeders Wright bevestig.

In die onstuimige tydperk van die burgerregtestryd het plaaslike burgers 'n beslissende rol in sommige van die belangrikste gebeurtenisse gespeel, waaronder die busboikot en die Opmars vanuit Selma op Montgomery. Vandag is Montgomery naas sy rol as belangrike administratiewe sentrum ook 'n spilpunt van tegnologiese vooruitgang in Alabama se florerende nywerheidsbedryf.
Boshofpoort

duimnael|regs|280px|Die Boshofpoort (1949).

Die **Boshofpoort** is een van die mooiste en bes bewaarde Kaapse plaasingange uit die 18de eeu. Dit is geleë in Nuweland waar Boshoflaan teen Paradysweg (die M3) doodloop.

## Geskiedenis 
In 1666 het die meulenaar en steenmaker Wouter Mostert hier aan die Liesbeek die plaas Goed-en-Quaad toegeken gekry. Teen die einde van die 17de eeu was dit die eiendom van opperchirurgyn Willem ten Damme. Hy het ook die aangrensende plaas Boshof besit. In 1786 word Alexander van Breda die eienaar en het die hele plaas as Boshof bekendgestaan. Van Breda het waarskynlik die hek by die oprylaan na sy huis laat bou. Die onderverdeling van Boshof het in 1905 begin met die uitleg van die woonbuurt Fernglen aan die oostekant van Kirstenbosch.

## Poort 
Die poort is gebou in die destyds baie gewilde neo-klassieke styl met sierlike en indrukwekkende koppe. Aan weerskante van die hek is wye symure met pilare. Hierdie poort lei tot een van die oudste eikelane aan die Kaap. Dit is die eiendom van die Stad Kaapstad.

## Monument 
Nadat dit in 1940 deur die munisipaliteit gerestoureer is, is dit in 1941 tot nasionale gedenkwaardigheid verklaar. Nou is dit 'n provinsiale erfenisterrein.

## Skildery 
In die William Fehr-versameling is 'n skildery van die poort.

## Bibliografie 
* Oberholster, J.J.: Die historiese monumente van Suid-Afrika. Kaapstad: Kultuurstigting Rembrandt van Rijn vir die Raad vir Nasionale Gedenkwaardighede, 1972.
Don Mueang Internasionale Lughawe

duimnael|links|250px|Bangkok se Terminaal 1
**Don Mueang Internasionale Lughawe** (Thai: ท่าอากาศยาน ดอนเมือง) (IATA: **DMK**, ICAO: **VTBD**) (ook "ou" Bangkok Internasionale Lughawe) is een van twee internasionale lughawens wat Bangkok, Thailand bedien, die ander een is Suvarnabhumi Internasionale Lughawe ("nuwe" Bangkok Internasionale Lughawe). Die lughawe word gereken om een van die wêreld se oudste internasionale lughawens en Asië se oudste lughawe in bedryf te wees.

Dit is amptelik geopen as 'n Koninklike Thaise Lugmagbasis op 27 Maart 1914, hoewel dit reeds vroeër in gebruik was. Die eerste kommersiële vlug was 'n aankoms van KLM Royal Dutch Airlines in 1924, wat dit een van die wêreld se oudste kommersiële lughawens maak. Don Mueang Lughawe is gesluit in 2006 ná die opening van Bangkok se nuwe Suvarnabhumi Lughawe, voordat dit op 24 Maart 2007 heropen is na opknappings. Sedert die opening van die nuwe lughawe, funksioneer Don Mueang as die plaaslike pendelaarspil en laekosterederyspil.

## Terminale 
Don Mueang Internasionale Lughawe het drie terminale. Terminaal 1 word vir internasionale vlugte gebruik en Terminaal 2 vir binnelandse vlugte. Die opening van Terminaal 2 het die lughawe se kapasiteit tot 30 miljoen passasiers per jaar verhoog. Terminaal 3, die ou binnelandse terminaal, is sedert 2011 verlate. Die nuwe terminaal 3 het 'n kapasiteit van 18 miljoen passasiers. As deel van die 36,8 miljard baht-projek, sal terminaal 1 en 2 opgegradeer word om jaarliks 22 miljoen binnelandse passasiers te hanteer, wat die algehele lughawekapasiteit van 30 tot 40 miljoen jaarliks verhoog.

## Statistiek 
 Boeing 737-900ER oppad na Hat Yai.]]
 vliegtuie by Don Muang voor hul verskuiwing na die Suvarnabhumi Internasionale Lughawe.]]

In 2019 het die lughawe sy volle kapasiteit van 52 vlugte per uur bereik, of ongeveer 700–800 vlugte per dag. Lughawebestuurder AoT voorspel 41 miljoen passasiers in 2020 en 45 miljoen teen 2023. Die lughawe is ontwerp om 'n maksimum van 30 miljoen passasiers jaarliks te bedien. Dit is nie moontlik om bykomende aanloopbane te bou nie. AoT moedig lugdienste aan om wyerompvliegtuie by Don Mueang te gebruik om passasiersgetalle van 100–200 passasiers tot ongeveer 300 per vliegtuig te verhoog.

Totale passasiersverkeer deur Don Mueang het in 2015 met 40,7 persent tot 30,3 miljoen gestyg, met internasionale getalle wat 53,1 persent tot 9,17 miljoen gestyg het en binnelandse passasiers wat 35,9 persent tot 21,1 miljoen toegeneem het. Lugbewegings het met 29,8 persent tot 224 074 gestyg, insluitend 158 804 binnelandse (tot 26,2 persent) en 65 270 internasionaal (toe 39,3 persent).

### Besigste binnelandse roetes 2019
### Besigste internasionale roetes (2019) 
## Verwysings
Kalabrië

---Sidenote START---

**Kalabrië** (Italiaans: Regione Calabria) was in die oudheid bekend as Bruttium of as Italia. Dit is 'n gebied in die suide van Italië en vorm die "toon" van die Italiaanse skiereiland. Die hoofstad is Catanzaro, maar die grootste stad en die setel van die Regionale Raad is Reggio.

In die noorde grens Kalabrië aan Basilicata, in die weste aan die Tirreense See en in die ooste aan die Ioniese See. Kalabrië beslaan 15 080 vk. Km. en het net minder as 2 miljoen inwoners. In die oudheid is die woord Kalabrië gebruik om na die suidelike deel van Apulia, die skiereiland van Salento (die "hakskeen" van Italië) te verwys.

## Geografie 
duimnael|links|Satellietbeeld van Kalabrië
Die landstreek is 'n lang en nou skiereiland met 'n noord-suid lengte van 248&nbsp;km. en 'n maksimum breedte van 110&nbsp;km. 42% van die oppervlakte is bergagtig en die gebied word omring deur die Tirreense en Ioniese See. Dit word geskei van Sisilië deur die Straat van Messina wat sy nouste tussen Capo Peloro in Sisilië en Punta Pezzo in Kalabrië slegs 3,2&nbsp;km breed is.

## Klimaat 
Aan die kus is die klimaat Mediterreens met 'n gemiddelde minimum temperatuur van 8 grade C in die winter en 'n gemiddelde maksimum van 30 grade C in die somer. In die binneland heers 'n bergklimaat met koue winters en droë somers met enkele donderbuie.

## Geskiedenis 
duimnael|links|Magna Grecia in 280 v. Chr.
Die eerste inwoners van Kalabrië was Oskaanse stamme. Een van die stamme was die Itali. Toe die Grieke met hulle in kontak gekom het, is die hele Kalabrië "Italië" genoem. Grieke het al langs die kus kom woon en stede soos Reggio, Sybaris en Kroton gestig. Die bekende wiskundige Pythagoras het in Kroton gewoon. Die Grieke het die gebied "Magna Graecia" genoem in die 6de en 5de eeu voor Christus.

Die Romeinse Ryk verower die gebied in die 3de eeu voor Chr. en noem dit "Regio III Lucania en Brutti". In 918 verower die Arabiere Reggio, hernoem die stad na Riva en verkoop die meerderheid van die bevolking as slawe.

In 1060 het die Normandiërs onder leiding van Roger Guiscard, 'n broer van Robert Guiscard, 'n regering volgens Bisantynse model gevestig. In 1098 word Roger deur Pous Urbanus II aangestel as pouslike legaat en stig later die koninkryk van Sisilië. Teen die einde van die Middeleeue het groot dele van Kalabrië steeds Grieks gepraat. In die 15de en 16de eeu is Grieks vinnig vervang deur Italiaans, die heersende taal van die Italiaanse unifikasie.

Vanaf die bewind van die Huis van Valois-Anjou is Kalabrië regeer vanuit Napels. Kalabrië het 'n reeks van boere-opstande ondervind rond 1848, maar is uiteindelik met Italië verenig onder Garibaldi.

## Ekonomie 
duimnael|Olyfboomplantasie
Kalabrië is hoofsaaklik 'n landbou streek. Veral olywe word grootskaals gekweek. Die Bergamo lemoen word veral gekweek vir sy essens.  7.2% van die BNP kom van die industrie vernaamlik voedsel, drank en tabak. Meer onlangs is petrochemiese industrie gevestig in Crotone. Kalabrië is een van die armste gebiede van Italië. Die ekonomie word gekniehalter deur korrupsie en georganiseerde misdaad beheer deur die mafia.

## Verwysings
Jeremiah Horrocks

links|duimnael|Horrocks se waarneming van die Venus-oorgang, soos in sy boek, 'Venus in sole visa' opgeneem.
**Jeremiah Horrocks** (1618 – 3 Januarie 1641) was 'n Engelse sterrekundige. Hy was die eerste persoon wat kon bewys dat die Maan in 'n elliptiese wentelbaan om die Aarde beweeg. Hy was ook die enigste persoon wat die oorgang van Venus in 1639 voorspel het. Hy en sy vriend, William Crabtree, het dié gebeurtenis waargeneem en gedokumenteer, die eerste mense wat dit gedoen het.

Horrocks is op 'n jong 22-jarige ouderdom oorlede. Weens sy vroeë dood en die chaos van die Engelse Burgeroorlog het sy verhandeling, *Venus in sole visa*, byna verlore geraak. Vandag word hy as een van die stigterslede van die Britse sterrekunde erken.

## Bronne 
* Allan Chapman , Jeremiah Horrocks: His Origins and Education , Longton Online, Maart 1994.
* Peter Aughton, *The Transit of Venus. The Brief Brilliant Life of Jeremiah Horrocks, Father of British Atronomy*, Weidenfield & Nicolson, London, 2004.

## Eksterne skakels 
*
Alexander McCorkindale

**Alexander McCorkindale** ( - 1871) was 'n Skotse konsessionaris en pionier van Oos-Transvaal. Hy kom in 1850 in Suid-Afrika aan en word 'n bekende jagter. Hy nader die Volksraad in Pretoria met 'n skema vir die stigting van 'n nedersetting in Oos-Transvaal. In ruil het hy die Regering van posseëls, ammunisie en bankgeriewe voorsien. 'n Gebied van 500,000 acres word aan hom toegestaan. Hy probeer die area ontwikkel saam met 'n maatskappy van Glasgow. 'n Dorpie met die naam Roburnia ontstaan. Die skema misluk egter maar ten minste het dit 'n paar setlaars na die Transvaal gelok. Roburnia is vandag bekend as Amsterdam.

## Bron 
* *Ensiklopedie van Suidelike Afrika*, Eric Rosenthal, 1967
Kuwait Airways

[duimnael|links|Kuwait Airways Airbus A340-313 land op [Lughawe Londen-Heathrow.]]
**Kuwait Airways** (Arabies: الخطوط الجوية الكويتية, *Al-Khutout Al-Jawwiya Al-Kuwaitiyah*; IATA-kode: **KU**, ICAO: **KAC**, Roepsein: **KUWAITI**) is die nasionale lugredery van Koeweit, met sy hoofkantoor op die perseel van Koeweit Internasionale Lughawe, Al Farwaniyah Gouvernement. Dit vlieg geskeduleerde internasionale dienste na die Midde-Ooste, die Indiese subkontinent, Europa, Suidoos-Asië en Noord-Amerika, van sy belangrikste basis by Koeweit Internasionale Lughawe. Kuwait Airways is 'n lid van die "Arabiese Lugkarweiersorganisasie".

## Sien ook 
* Jazeera Airways, nog 'n lugredery van Koeweit.
Suvarnabhumi Internasionale Lughawe

**Suvarnabhumi Internasionale Lughawe** (Thai: ท่าอากาศยาน สุวรรณภูมิ; RTGS: Suwannaphum; uit Sanskrit, सुवर्णभूमि, "Golden Land"), (IATA-kode: **BKK**, ICAO: **VTBS**), ook bekend as die "Nuwe Bangkok Internasionale Lughawe", is een van twee internasionale lughawens wat Bangkok, Thailand bedien. Die ander een is Don Mueang Internasionale Lughawe.

Die lughawe het die lughawekode **BKK** by Don Mueang geërf na die ouer lughawe die hantering van internasionale vlugte gestaak het. 'n Moderne snelweg No.7 verbind die lughawe, Bangkok, en die swaarnywerhede op die Ooskus van Thailand, waar die meeste vervaardiging vir uitvoer plaasvind.

## Opening 
Suvarnabhumi is op 15 September 2006 amptelik geopen vir beperkte binnelandse dienste; en vir die meerderheid plaaslike en alle internasionale kommersiële vlugte op 28 September 2006.

Die lughawe is tans die belangrikste sentrum vir Thai Airways International, Bangkok Airways en Orient Thai Airlines. Dit dien ook as plaaslike poort en aansluitingspunt vir verskeie buitelandse rederye.

## Ligging 
Die lughawe is geleë in Racha Thewa in Bang Phli, Samut Prakan, sowat 25 kilometer (16 myl) oos van die middestad van Bangkok. Die naam Suvarnabhumi is deur Koning Bhumibol Adulyadej gekies en verwys na die hipotetiese goue koninkryk wat iewers in Suidoos-Asië geleë sou wees.

Die gebou is ontwerp deur Helmut Jahn van Murphy/Jahn Argitekte. Dit is hoofsaaklik gebou deur ITO JV. Die lughawe het die wêreld se hoogste vrystaande beheertoring (132 meter of 434 voet), en is die wêreld se vierde grootste enkelgeboulughawe (563&nbsp;000 vierkante meter of 6&nbsp;060&nbsp;000 vierkante voet).

Suvarnabhumi is die sestiende besigste lughawe in die wêreld, die sesde besigste lughawe in Asië, en die besigste in die land, toe 53&nbsp;miljoen passasiers in 2012 hanteer is. Dit is ook 'n groot lugvragsentrum, met 'n totaal van 96 rederye bedrywig.

## Verwysings
Barometer

duimnael|Skets van 'n kwikbarometer
duimnael|'n Aneroïedbarometer

'n **Barometer** is 'n toestel waarmee lugdruk gemeet word. Daar is verskillende tipes barometers, soos die waterbarometer, aneroïedbarometer en die kwikbarometer.

Die eerste barometer is gemaak deur kwik in 'n glasbuis te plaas en dit dan in 'n bak om te keer. Dié barometer is deur die Italiaanse wiskundige Evangelista Torricelli in 1643 uitgevind.

Barometers word ook gebruik om hoogte te meet, soos die hoogte van 'n berg. Barometers word veral in die moderne lugvaart ingespan en word ook dikwels aan  boord van warmlugballonne gebruik. 

Mynwerkers gebruik dit soms om die diepte van 'n myn te bepaal. Die mees algemene gebruik is egter om lugdruk te meet. Dit help weerkundiges om die weer te voorspel, omrede 'n verandering in lugdruk 'n verandering in die weertoestand tot gevolg het.

## Verdere leesstof 
* Burch, David F. *The Barometer Handbook; a modern look at barometers and applications of barometric pressure*. Seattle: Starpath Publications (2009), .
* Middleton, W. E. Knowles. (1964). *The history of the barometer*. Baltimore: Johns Hopkins Press. New edition (2002), .

## Eksterne skakels